มีตกขาวมากกว่าปกติ มีสีเหลืองอ่อน เป็นก้อนๆ ทีแรกก็ไม่ได้สนใจ ผ่านมาประมาท5-6 วัน มีอาการคันที่อวัยวะเพศด้านนอก ทั้งหมด แล้ววันนี้ก็มีเลือดออกจากมาตกขาวมันเกิดจากอะไรหรอค่ะ
สวัสดีค่ะ อาการตกขาวสีเหลืองเป็นก้อน และมีคันที่อวัยวะเพศด้านนอก มีเลือดปนในตกขาว อาจเกิดจาก1. การติดเชื้อราในช่องคลอดและอวัยวะเพศภายนอก ซึ่งจะทำให้มีตกขาวปริมาณมาก มีสีขาวขุ่นจับตัวเป็นก้อนคล้ายแป้งเปียก หรือนมบูด ไม่มีกลิ่นเหม็น มีอาการคันในช่องคลอดมาก ส่วนบริเวณอวัยวะเพศภายนอก ก็จะเห็นเป็นผื่นสีแดง หรือผิวหนังมีการบวม ลอก และมีอาการคัน อย่างไรก็ตาม ไม่น่าทำให้เกิดมีเลือดออกปนในตกขาว2. การติดโรคติดต่อทางเพศสัมพันธ์ เช่น หนองในแท้ หนองในเทียม เป็นต้น มักทำให้ตกขาวมีปริมาณมาก มีสีเขียวเหลืองคล้ายหนอง มีกลิ่นเหม็น อาจมีเลือดปนได้ แต่ไม่ได้ทำให้คันช่องคลอดและอวัยวะเพศภายนอก ส่วนโรคเริม อาจทำให้มีตกขาวปริมาณมากขึ้น แต่ก็ไม่ได้ทำให้คันอวัยวะเพศภายนอก แต่จะทำให้เกิดเป็นตุ่ม ที่ต่อมาจะแตกออกกลายเป็นแผล ร่วมกับอาการเจ็บ แสบ3. การแพ้หรือระคายเคืองต่อสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก แพ้ถุงยางอนามัย เป็นต้น ซึ่งจะทำให้มีอาการคันอวัยวะเพศภายนอกได้ อาจมีผื่นเกิดขึ้น แต่ไม่ได้ทำให้มีตกขาวผิดปกติหรือทั้งนี้ อาจเกิดจากหลายๆ สาเหตุร่วมกันในเบื้องต้น ให้งดการสวนล้างช่องคลอดด้วยน้ำยาต่างๆ ล้างอวัยวะเพศด้วยน้ำเปล่าไปก่อน งดการใช้สบู่และน้ำยาต่างๆ พยายามให้อวัยวะเพศเปียกชื้น หลังการเข้าห้องน้ำต้องซับให้แห้ง ใส่กางเกงและกางเกงชั้นในที่ไม่รัดแน่นจนเกินไป พยายามหลีกเลี่ยงการเกา หากยังคงมีอาการคันและมีตกขาวที่ผิดปกติก็ควรไปพบสูติ-นรแพทย์เพื่อรักษาค่ะ